ნატოში გაწევრიანების პოლიტიკა კვლავ ღიაა
ამის შესახებ ნატოს სამიტზე გამოსვლისას შეერთებული შტატების სახელმწიფო მდივანმა ჰილარი კლინტონმა განაცხადა
ნატოს სამიტზე გამოსვლისას შეერთებული შტატების სახელმწიფო მდივანმა ჰილარი კლინტონმა კიდევ ერთხელ დაადასტურა, რომ ნატოში გაწევრიანების პოლიტიკა კვლავ ღიაა. - განაცხადა ჰილარი კლინტონმა. შეერთებული შტატები მხარს უჭერს საქართველოს, მაკედონიის, ჩერნოგორიის და ბოსნია-ჰერცეგოვინის მისწრაფებას ნატოში გაწევრიანებისკენ, აღნიშნა კლინტონმა. საქართველო ავღანეთში გახდება ყველაზე მსხვილი კონტრიბუტორი ნატოს არაწევრ ქვეყნებს შორის. ქვეყანას წამოწყებული აქვს დემოკრატიული რეფორმები. მოახლებული საპარლამენტო და საპრეზიდენტო არჩევნებით დამატებითი შესაძლებლობა აქვს საქართველოს რათა აჩვენოს მსოფლიოს, რომ ის მოწოდებულია შეასრულოს ნატოს დემოკრატიული ღირებულებები. ავღანეთში საერთაშორისო კოალიციის მისიას ასევე ხელს უწყობს მაკედონია და ახორციელებს საკუთარი სამხედრო და უსაფრთხოების უწყებების რეფორმას. შეერთებული შტატები მხარს უჭერს საბერძნეთსა და მაკედონიას შორის ამ უკანასკნელის სახელთან დაკავშირებული პრობლემის მოგვარებას, რის შემდეგაც მაკედონიის შესვლა ნატოში მისასალმებელი იქნება. შეერთებული შტატები გეგმავს თავდაცვის დეპარტამენტიდან მრჩეველი გააგზავნოს ჩერნოგორიაში და მიესალმება მსგავსი ნაბიჯების გადადგმას ალიანსის მოკავშირეების მხრიდან, რათა მხარი დაუჭირონ ჩერნოგორიაში იმ აუცილებელი რეფორმების განხორციელებას, რაც აუცილებელია ნატოს წევრობისთვის. რაც შეეხება ბოსნია-ჰერცეგოვინას, შეერთებული შტატები მიესალმება მიღწეულ პოლიტიკურ შეთანხმებას სამხედრო ქონების შესახებ და ქვეყანს მოუწოდებს მისი განხორციელებისკენ. ნატოში გაწევრიანების პროცესი ხანგრძლივი და რთულია, განაცხადა ჰილარი კლინტონმა. - განაცხადა ჰილარი კლინტონმა.